Housefull 4 Box Office Collection Day 6: अक्षय कुमार की 'हाउसफुल 4' का बॉक्स ऑफिस पर तहलका, कमाए इतने करोड़  
अक्षय कुमार की फिल्म ने मचाया धमाल
बॉक्स ऑफिस पर जारी है फिल्म की तूफानी कमाई
समीक्षकों की उम्मीदों पर नहीं खरी उतर पाई फिल्म
Housefull 4 Box Office Collection Day 6: अक्षय कुमार की फिल्म 'हाउसफुल 4' ने बॉक्स ऑफिस पर तूफान मचा रखा है. फिल्म ने अपने दमदार प्रदर्शन से मेड इन चाइना और सांड की आंख को कड़ी टक्कर देने के साथ ही बॉक्स ऑफिस पर भी धमाकेदार कमाई की है. बॉक्स ऑफिस इंडिया की वेबसाइट के मुताबिक बीते दिन 'हाउसफुल 4' (Housefull 4 Box Office Collection Day 6) ने कुल 15 से 16 करोड़ रुपये की कमाई की. इस लिहाज से फिल्म ने छह दिनों में कुल 125 करोड़ रुपये का कलेक्शन कर सकती है. 'हाउसफुल 4' के इस शानदार कलेक्शन को देखकर लगता है कि यह पहले हफ्ते में 135 करोड़ का आंकड़ा पार कर लेगी. 
बॉक्स ऑफिस इंडिया के अनुसार 'हाउसफुल 4' (Housefull 4 Box Office Collection Day 6) को दिल्ली, उत्तर प्रदेश, गुजरात और राजस्थान जैसे राज्यों में खूब पसंद किया जा रहा है. वहीं, मुंबई, पूणे और बैंगलोर जैसे शहरों में फिल्म का प्रदर्शन इन राज्यों के मुकाबले थोड़ा फीका रहा. धनतेरस के मौके पर रिलीज हुई अक्षय कुमार की फिल्म पहले दिन 19.08 करोड़, दूसरे दिन 18.81, तीसरे दिन 15.33 करोड़, चौथे दिन 34.56 और पांचवे दिन 24 करोड़ रुपये की कमाई की. लेकिन  कमाई से इतर फिल्म दर्शकों और समीक्षकों का दिल जीतने में कामयाब नहीं हो पाई है. 
'हाउसफुल 4'  (Housefull 4 Box Office Collection Day 6) की कहानी 1419 के सितमगढ़ की है, जहां अक्षय (Akshay Kumar), बॉबी (Bobby Deol), रितेश, कृति, पूजा और कृति (Kriti Sanon) एक दूसरे से प्यार करते हैं, लेकिन कुछ वजहों से ये जुदा हो जाते हैं. छह सौ साल बाद तीनों जोड़े पुनर्जन्म लेते हैं, और इसके बाद फिर शुरू होती है हाउसफुल टाइप कन्फ्यूजन. कपल्स का मिस मैच और एक के बाद एक ढेर सारे कैमियो. कुल मिलाकर हाउसफुल 4 को पहले तीन पार्ट की तर्ज पर ही गढ़ने की कोशिश की गई है. कहानी बेहद कमजोर है. जबरदस्ती के जोक्स ठूंसे गए हैं, और कई जगह तो हंसी भी नहीं आती है. डायलॉग्स बहुत ही फीके हैं.